Psalam (Šarić) 53.
Upravitelju pjevačkoga zbora; po napjevu: "Bolest"; poučna pjesma; od Davida.

1Luđaci misle u sebi: "Nema Boga." Pokvarena su djela njihova, učiniše odurna zlodjela; nema ni jednoga, koji je činio dobro. 

2Bog gleda s neba na djecu čovječju, da vidi, tko je razuman, tko se povodi za Bogom. 

3Ali su ovi zašli, svi se pokvarili; nema ga, koji je činio dobro, nema ni jednoga. 

4Zar da ne bi morali činiti okajanje svi, koji su činili zlo, koji su jeli narod moj kao kruh, koji nijesu častili Gospoda? 

5Jedanput će oni zadrhtati od tjeskobe, gdje nema razloga za drhtanje; jer će Bog razasuti kosti neprijatelja; ti ćeš ih posramiti, jest, Bog će ih zabaciti. 

6O da bi došlo sa Siona spasenje Izraelu! Kad Gospod okrene sudbinu naroda svojega, onda neka kliče Jakov, onda neka se veseli Izrael! 

Psalmi (Šarić)